Deg yixef wis tlata neԐreḍ ad nexdem aserwes n umqim amassaɣ di kra n tantaliyin n tmaziɣt (taqbaylit, tamaziɣt n Waṭlas Alemmas, tacelḥit, tatergit tanfusit, tazwarit). I wakken ad d-nefk tamuɣli wessiԐen ɣef umassaɣ di tmaziɣt, yuwi-d lḥal ad d- negmer n wallalen-agi n tjeṛṛumt di tantaliyin-niḍen. Deg wayen yeԐnan talɣa, yal tantala tesemras talɣiwin-is lamaԐna laṣel-nsent d yiwen. Tugla n ukenseɣru ɣer uzewwar tettili-d s ubrid n usalel n uglas3, yis-s i d-nettbeggin tawuri n uzewwar di tefyirt. Akk tiwuriwin sԐant amassaɣ i tentid- yettbegginen ala tin n usemmad n yisem dɣa, i wakken ad tanef tutlayt i wugur-a, tessemras amassaɣ « iwumi » alama nesaweḍ ad as- nesekcem « iwumi » degmi yeqreb unamek-nsen.